ai4bharat/Pralekha huggingface dataset:
दूरसंचार आणि माहिती तंत्रज्ञान मंत्रालय
ग्रामीण डाक सेवकांच्या  भरतीसाठी ऑनलाइन अर्ज करण्याचे टपाल विभागाचे आवाहन
गोवा, 9 मे 2022
टपाल विभागाने ग्रामीण डाक सेवकांच्या  भरतीसाठी ऑनलाइन अर्ज करण्याचे आवाहन केले आहे. ऑनलाइन अर्ज करण्यासाठी, इच्छुक उमेदवाराला 02.05.2022 ते 05.06.2022 या कालावधीत http://indiapostgdsonline.gov.in या संकेतस्थळाद्वारे पोर्टलवर स्वतःची नोंदणी करावी लागेल.
उमेदवारासाठी असलेल्या अन्य अटी पुढीलप्रमाणे आहेत: i] माध्यमिक शाळा म्हणजे इयत्ता 10वी परीक्षा उत्तीर्ण प्रमाणपत्र ii] जीडीएस श्रेणींसाठी इच्छुक उमेदवारांना केंद्र सरकार/राज्य सरकार/विद्यापीठे/मंडळ /खाजगी संस्थांद्वारे चालवल्या जाणाऱ्या कोणत्याही संगणक प्रशिक्षण संस्थेकडून किमान 60 दिवसांच्या मूलभूत संगणक प्रशिक्षण अभ्यासक्रमाचे प्रमाणपत्र सादर करणे आवश्यक आहे. ज्या प्रकरणांमध्ये उमेदवाराने दहावी किंवा बारावी किंवा इतर कोणत्याही उच्च शैक्षणिक स्तरावर संगणक हा विषय म्हणून अभ्यासला असेल, अशा प्रकरणांमध्ये मूलभूत संगणक ज्ञान प्रमाणपत्राची ही आवश्यकता शिथिल असेल अशा प्रकरणांमध्ये वेगळे प्रमाणपत्र जोडण्याची गरज नाही. उमेदवार किमान दहावीपर्यंत स्थानिक भाषेतून शिकलेला असावा. गोवा राज्याची स्थानिक भाषा म्हणून कोकणी/मराठी ग्राह्य धरली जाते.
ऑनलाइन अधिसूचना जारी केल्याची तारीख म्हणजेच 02.05.2022 नुसार, सामान्य प्रवर्गातील उमेदवारांसाठी वयोमर्यादा 18 ते 40 वर्षे, इतर मागासवर्ग प्रवर्गासाठी 18 ते 43 वर्षे, अनुसूचित जाती/जमाती प्रवर्गासाठी 18 ते 45 वर्षे आणि आर्थिकदृष्ट्या दुर्बल घटक ईडब्ल्यूएस प्रवर्गासाठी [अनुसूचित जाती/जमाती/ इतर मागासवर्ग प्रवर्गाअंतर्गत समाविष्ट नसलेले उमेदवार आणि ज्यांच्या कुटुंबाचे एकूण वार्षिक उत्पन्न रु. 8.00 लाखांपेक्षा कमी आहे, त्यांना आरक्षणाचा लाभ मिळावा या अनुषंगाने, त्यांना आर्थिकदृष्ट्या दुर्बल वर्ग म्हणून ओळखले जाते आणि त्यांनी विहित स्वरूपात उत्पन्न आणि मालमत्ता प्रमाणपत्र सादर करणे आवश्यक आहे] वयोमर्यादा 18 ते 40 वर्षे निश्चित करण्यात आली आहे.
निवडलेल्या उमेदवाराने निवड झाल्यानंतर एक महिन्याच्या आत आणि रुजू होण्यापूर्वी टपाल कार्यालयाच्या टपाल ग्राम /वितरण अधिकार क्षेत्रात वास्तव्याला आले पाहिजे. या पदासाठी अर्ज करण्याच्या उद्देशाने किंवा त्या पदावर निवडीच्या उद्देशाने, ही अट उमेदवारासाठी पूर्व-आवश्यक नाही आणि निवड झालेल्या उमेदवाराने निर्धारित वेळेत विहित अटींचे पालन करणे आवश्यक आहे. i] शाखा पोस्ट मास्तर  आणि इतर ग्राम डाक सेवक  पदांवरील नियुक्तीसाठी निवडलेल्या उमेदवारांना 1,00,000/- रुपयांच्या निष्ठा बंधपत्राच्या  स्वरूपात हमी सादर करणे आवश्यक आहे.अधिक तपशिलांसाठी आणि ऑनलाइन अर्जाच्या नमुन्यासाठी उमेदवाराला http://indiapostgdsonline.gov.in या संकेतस्थळाद्वारे पोर्टलवर स्वत:ची नोंदणी करावी लागेल.PIB Panaji | S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
पंतप्रधान कार्यालय
आंध्र प्रदेशात, एलुरु येथे एका रासायनिक कारखान्यात झालेल्या दुर्घटनेतील जीवितहानीबद्दल पंतप्रधानांनी शोक व्यक्त केला
नवी दिल्ली, 14 एप्रिल 2022
आंध्र प्रदेशातील एलुरु येथे एका रासायनिक कारखान्यात झालेल्या दुर्घटनेतील जीवित हानीबद्दल पंतप्रधान नरेंद्र मोदी यांनी तीव्र दुःख व्यक्त केले आहे. तसेच जखमींच्या प्रकृतीत सुधारणा व्हावी, यासाठी प्रार्थना केली आहे.
पंतप्रधान कार्यालयाने ट्विट केले;
"आंध्र प्रदेशातील एलुरु येथे एका रासायनिक कारखान्यात झालेल्या दुर्घटनेमुळे झालेल्या जीवित हानीमुळे मी व्यथित झालो आहे. शोकग्रस्त कुटुंबांप्रती मी दु:ख व्यक्त करतो. जखमींच्या प्रकृतीत लवकर सुधारणा होवो : पंतप्रधान @narendramodi"
S.Kane/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
राष्ट्रपती कार्यालय
मालदीवच्या राष्ट्रपतींनी घेतली राष्ट्रपतींची भेट
नवी दिल्ली, 2 ऑगस्ट 2022
मालदीवचे राष्ट्रपती महामहीम इब्राहिम मोहम्मद सोलिह यांनी आज  रोजी राष्ट्रपती भवन येथे भारताच्या राष्ट्रपती द्रौपदी मुर्मू यांची भेट घेतली.
राष्ट्रपती भवनात राष्ट्रपती सोलिह यांचे स्वागत करताना राष्ट्रपती म्हणाल्या की, भारताचा एक जवळचा मित्र आणि एक प्रतिष्ठित नेता ज्यांच्या नेतृत्वाखाली मालदीव एक स्थिर आणि समृद्ध राष्ट्र म्हणून उदयाला आले आहे, त्यांचे स्वागत करताना आपल्याला आनंद झाला आहे.
राष्ट्रपती म्हणाल्या की, मालदीव हा हिंदी महासागर क्षेत्रात भारताचा प्रमुख भागीदार आणि जवळचा मित्र आहे. दोन्ही देशांतील लोकांमध्ये शतकानुशतके मजबूत सांस्कृतिक, आर्थिक आणि व्यापारी संबंध कायम आहेत. भारताच्या 'शेजारी प्रथम धोरणात ' मालदीवला विशेष स्थान आहे. गरज ओळखून त्यानुसार आर्थिक आणि विकासासाठी भारताकडून दिले जाणारे सहाय्य मालदीव सरकारच्या विकास प्राधान्यक्रमांसाठी सहाय्यक ठरत आहे हे ऐकून आपल्याला आनंद झाला.
राष्ट्रपती म्हणाल्या की, भारत-मालदीव विकास सहकार्य, संरक्षण आणि सुरक्षा उपक्रम, आर्थिक संबंध आणि लोकांमधील संपर्क यांचा जलद विस्तार हे भारताचे मालदीव सरकार आणि जनतेसोबतच्या संबंधांसाठी चांगले संकेत आहेत. कोविड-19 च्या उद्रेकादरम्यान मालदीव सरकार आणि तिथल्या लोकांच्या धैर्य आणि चिकाटीचे त्यांनी कौतुक केले. महामारीच्या काळात भारत-मालदीव दरम्यान मजबूत सहकार्य हे संपूर्ण क्षेत्रासाठी आदर्श ठरले अशा शब्दात प्रशंसा करत त्यांनी आनंद व्यक्त केला.
भारत-मालदीव भागीदारीत क्षमता निर्मिती हा प्रमुख स्तंभ म्हणून उदयाला आल्याचे राष्ट्रपतींनी नमूद केले. या दौऱ्यादरम्यान स्वाक्षरी करण्यात आलेल्या सामंजस्य करारांमुळे मालदीवमध्ये क्षमता बांधणी उपक्रमांना आणखी बळ मिळेल असा विश्वास त्यांनी व्यक्त केला.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 121
आरोग्य आणि कुटुंब कल्याण मंत्रालय
कोविड -19 प्रतिबंधक लसीकरण अद्ययावत माहिती - दिवस 334
भारताच्या एकूण कोविड प्रतिबंधक लसीकरणाने 135 कोटी मात्रांचा महत्वाचा टप्पा ओलांडला
आज संध्याकाळी 7 पर्यंत लसीच्या 53 लाखांहून अधिक मात्रा देण्यात आल्या.
नवी दिल्ली, 15 डिसेंबर 2021
भारताच्या कोविड -19 प्रतिबंधक लसीकरणाने आज 135 कोटी  मात्रांचा महत्वाचा टप्पा ओलांडला. आज संध्याकाळी 7 वाजेपर्यंत 53 लाखांहून अधिक  लसीच्या मात्रा देण्यात आल्या आहेत. आज रात्री उशिरा अंतिम अहवाल पूर्ण होईपर्यंत देण्यात आलेल्या दैनंदिन लसीकरण मात्रांची संख्या वाढण्याची अपेक्षा आहे.
लोकसंख्येच्या प्राधान्य गटांवर आधारित दिलेल्या लसीच्या एकूण मात्रा खालीलप्रमाणे आहेत :
|
|
Cumulative Vaccine Dose Coverage
|
|
HCWs
|
|
1st Dose
|
|
10385876
|
|
2nd Dose
|
|
9620979
|
|
FLWs
|
|
1st Dose
|
|
18383482
|
|
2nd Dose
|
|
16726786
|
|
Age Group 18-44 years
|
|
1st Dose
|
|
482450870
|
|
2nd Dose
|
|
280671529
|
|
Age Group 45-59 years
|
|
1st Dose
|
|
190538898
|
|
2nd Dose
|
|
136396712
|
|
Over 60 years
|
|
1st Dose
|
|
119089349
|
|
2nd Dose
|
|
87532789
|
|
Cumulative 1st dose administered
|
|
820848475
|
|
Cumulative 2nd dose administered
|
|
530948795
|
|
Total
|
|
1351797270
लोकसंख्या प्राधान्य गटांवर आधारित आजची लसीकरणाची कामगिरी खालीलप्रमाणे आहे:
|
|
Date: 15th December, 2021 
|
|
HCWs
|
|
1st Dose
|
|
84
|
|
2nd Dose
|
|
5527
|
|
FLWs
|
|
1st Dose
|
|
128
|
|
2nd Dose
|
|
9361
|
|
Age Group 18-44 years
|
|
1st Dose
|
|
956324
|
|
2nd Dose
|
|
2875855
|
|
Age Group 45-59 years
|
|
1st Dose
|
|
218900
|
|
2nd Dose
|
|
782005
|
|
Over 60 years
|
|
1st Dose
|
|
129243
|
|
2nd Dose
|
|
406667
|
|
1st Dose Administered in Total
|
|
1304679
|
|
2nd Dose Administered in Total
|
|
4079415
|
|
Total
|
|
5384094
देशातील सर्वात असुरक्षित लोकसंख्या गटांचे कोविड -19 पासून संरक्षण करण्याचे साधन म्हणून लसीकरण केले जात असून याचा सर्वोच्च स्तरावर नियमितपणे आढावा घेतला जात आहे आणि देखरेख ठेवली जात आहे.N.Chitale/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 112
राष्ट्रपती कार्यालय
गांधी जयंतीच्या पूर्वसंध्येला राष्ट्रपतींनी देशवासीयांना दिला संदेश
राष्ट्रपती द्रौपदी मुर्मू यांनी गांधी जयंतीच्या पूर्वसंध्येला देशाला पुढील संदेश दिला आहे.
राष्ट्रपतींनी आपल्या संदेशात म्हटले आहे, “महात्मा गांधी यांच्या 153 जयंतीनिमित्त मी सर्व देशवासीयांच्या वतीने राष्ट्रपित्याला आदरांजली अर्पण करते.
गांधी जयंती म्हणजे आपल्या सर्वांसाठी गांधीजींच्या प्रेरणादायी जीवनातील, शांतता, समता आणि सामाजिक सलोखा या मूल्यांप्रती स्वतःला पुन्हा एकदा समर्पित करण्याची संधी आहे. देश आपल्या स्वातंत्र्याला 75 वर्षे पूर्ण झाल्यानिमित्त, स्वातंत्र्याचा अमृत महोत्सव साजरा करत असताना यंदाच्या वर्षी हा दिवस साजरा करण्याला विशेष महत्त्व आहे. ही वेळ, आपल्या सर्वांसाठी गांधीजींच्या स्वप्नातील भारत साकार करण्याच्या दिशेने काम करण्याची आहे.
एका शतकापूर्वी गांधीजींनी स्वदेशीचा आग्रह धरून आणि आत्मनिर्भरतेवर भर देत लाखो लोकांना प्रेरित केले. आत्मनिर्भर भारताच्या निर्मितीची सुरु असलेली प्रक्रिया महात्मा गांधी यांच्या दृष्टिकोनाने प्रेरित आहे आणि हीच त्यांना खरी आदरांजली म्हणून अभिप्रेत आहे. त्यांच्या स्वप्नातील भारत हा स्वच्छ भारत आहे, सुदृढ भारत आहे. या संदर्भात केलेल्या प्रयत्नांना आता फळ मिळताना दिसत आहे.
स्वातंत्र्याच्या शतकपूर्ती पूर्वीच्या अमृत काळात आपण प्रवेश करत असताना युवा पिढी देखील गांधीजींच्या कामातून प्रेरणा घेत आहे, हे लक्षात घेणे आनंददायी आहे.जग जेव्हा अधिकाधिक गुंतागुंतीच्या आव्हानांना सामोरे जात आहे, त्यांचे जीवन एका दीपस्तंभाप्रमाणे काम करत आहे, जे आपल्याला खवळलेल्या समुद्रात वाट शोधायला मदत करत आहे.
गांधीजींनी समस्त मानवजातीला त्यांच्या क्षमतेची जाणीव करून दिली आणि करुणेची शक्ती सिध्द केली. आपण सर्वांनी पुन्हा एकदा त्यांनी दाखवलेल्या मार्गावर चालण्याची प्रतिज्ञा घेऊया, सत्य आणि अहिंसेचा मार्ग, जो परस्परांमधील सद्भावना वाढवेल आणि देशाच्या आणि जगाच्या प्रगतीसाठी काम करेल”.
राष्ट्रपतींचा संदेश वाचण्यासाठी या ठिकाणी क्लिक करा-
मंत्रिमंडळ
प्रधानमंत्री जन धन योजनेतील बदलांना केंद्रीय मंत्रिमंडळाची मंजुरी
प्रत्येक घरातील प्रत्येक प्रौढ व्यक्तीचे खाते उघडण्यावर भर
(नवी दिल्ली, 5 सप्टेंबर 2018
पंतप्रधान नरेंद्र मोदी यांच्या अध्यक्षतेखाली आज नवी दिल्लीत आयोजित केंद्रीय मंत्रिमंडळाच्या बैठकीत प्रधानमंत्री जन धन योजनेतील बदलांसह, योजना पुढे सुरू ठेवायला मंजुरी देण्यात आली. या योजनेत पुढीलप्रमाणे बदल करण्यात आले आहेत.
- 14.08.2018 नंतरही वित्तीय समावेशनासाठी राष्ट्रीय मोहिम  चालू राहणार
- सध्याच्या ओव्हर ड्राफ्ट मर्यादेत 5000 रुपयांवरुन 10,000 रुपयांपर्यंत वाढ
- 2000 रुपयांपर्यंतच्या ओव्हरड्राफ्टला कोणतीही अट लागू नाही
- ओव्हरड्राफ्ट सुविधेचा लाभ घेण्याच्या वयोमर्यादेत 18 ते 60 वर्षांवरुन 18 ते 65 वर्षे असा बदल करण्यात आा.
- प्रत्येक घरातील प्रत्येक प्रौढाला संरक्षण देण्याच्या दृष्टीने 28.08.18 नंतर प्रधानमंत्री जनधन योजनेअंतर्गत खाते सुरू करणाऱ्या रुपये कार्ड धारकांना दिल्या जाणाऱ्या अपघात विमा संरक्षणात 1 लाख रुपयांवरुन 2 लाख रुपयांपर्यंतची वाढ
परिणाम
ही योजना सुरू राहणार असल्यामुळे देशातील प्रत्येक घरातील प्रत्येक प्रौढाचे बँक खाते उघडले जाईल. ज्यायोगे त्यांना इतर वित्तीय सेवा, सामाजिक सुरक्षा योजना आणि दहा हजार रुपयांपर्यंतच्या ओव्हरड्राफ्ट सुविधेचा लाभ घेता येईल. त्यामुळे अशा सर्व नागरिकांना वित्तीय सेवांच्या मुख्य प्रवाहात आणणे शक्य होईल तसेच विविध सवलत योजनांचे लाभ, संबंधित लाभार्थींच्या खाती थेट हस्तांतरीत करता येतील.
प्रधानमंत्री जन धन योजनेची कामगिरी
- सुमारे 32.41 कोटी बँक खाती उघडण्यात आली, त्याद्वारे 81,200 कोटी रुपयांची ठेव प्राप्त झाली.
- 59 टक्के जनधन खातेधारक आणि जनधन खातेधारक असणाऱ्या 53 टक्के महिला या ग्रामीण किंवा निमशहरी भागातील आहेत. आसाम, मेघालय आणि जम्मू काश्मीर वगळता 83 टक्क्यांपेक्षा जास्त सक्रीय जनधन खाती, आधारशी संलग्न आहे, त्यापैकी 24.4 कोटी खातेधारकांना रुपे कार्ड जारी करण्यात आली आहेत.
- 7.5 कोटी पेक्षा जास्त जनधन खातेधारकांना थेट लाभ हस्तांतरणाचा लाभ मिळाला आहे.
- 1.26 लाख उप सेवा क्षेत्रांमध्ये बँकिंग करस्पाँडन्ट नेमण्यात आले असून ते प्रत्येकी 1000 ते 1500 घरांना सेवा देतात. त्यांच्या माध्यमातून जुलै 2018 मध्ये आधार सक्षम प्रदान यंत्रणेच्या माध्यमातून 13.16 कोटी व्यवहार झाले आहेत.
- प्रधानमंत्री सुरक्षा बिमा योजनेच्या 13.98 कोटी सदस्यांचे 388.72 कोटी रुपये मूल्याचे 19,436 दावे निकाली काढण्यात आले आहेत.
- प्रधानमंत्री जीवन ज्योती बिमा योजनेच्या 5.47 कोटी सदस्यांचे 2206.28 कोटी रुपये मूल्याचे 1.10 लाख दावे निकाली काढण्यात आले.
- 1.11 कोटी नागरिकांनी अटल पेंशन योजनेचे सदस्यत्व स्वीकारले.
- प्रधानमंत्री जन धन योजनेच्या अंमलबजावणीसाठी जनधन खाती आणि मोबाईल बँकिंग आधाराला जोडण्याची यंत्रणाही तयार करण्यात आली. या यंत्रणेच्या माध्यमातून बचत, कर्ज प्रदान तसेच सामाजिक सुरक्षा अशा सुविधांबरोबरच थेट लाभ हस्तांतरणाचे लाभही लाभार्थींना प्रदान केले जातात.
प्रत्येक घरातील प्रत्येक प्रौढ व्यक्तीचे खाते उघडण्याच्या दृष्टीने प्रधानमंत्री जनधन योजना सुरू ठेवण्याचा निर्णय घेण्यात आला.
पार्श्वभूमी
बँकिंग व्यवहार वाढविण्याबरोबरच वित्तीय समावेशनाला प्रोत्साहन देणे तसेच देशातील प्रत्येक घरात किमान एका व्यक्तीचे बँक खाते असावे, या हेतूने पंतप्रधान नरेंद्र मोदी यांनी 15 ऑगस्ट 2014 रोजी स्वातंत्र्यदिनानिमित्त केलेल्या भाषणात या योजनेची घोषणा केली. राष्ट्रीय स्तरावर 28 ऑगस्ट 2014 रोजी पंतप्रधानांनी या योजनेचे औपचारिक उद्घाटन केले.
S.Tupe/M.Pange/P.Kor
सुक्ष्म, लघु आणि मध्यम उदयोग मंत्रालय
खादीची विक्रमी विक्री, कॅनॉट प्लेस येथील फ्लॅगशीप अर्थात मुख्य खादी भांडारात गेल्या 40 दिवसांत चार वेळा एका दिवसात 1 कोटी रुपयांपेक्षा अधिकचा व्यवहार
आर्थिक संकट आणि कोरोनाच्या भीतीवर मात करत सणासुदीच्या काळात खादी उत्पादनांच्या विक्रमी विक्रीमुळे खादी कारागिरांना चांगला फायदा झाला आहे. यावर्षी 2 ऑक्टोबरपासून, केवळ 40 दिवसांत खादीची एका दिवसातील विक्री , खादी इंडिया, या कॅनॉट प्लेस, नवी दिल्ली इथल्या फ्लॅगशीप अर्थात मुख्य भांडारातील येथे 1 कोटी रुपयांच्या पुढे गेली आहे.
13 नोव्हेंबर रोजी, या भांडारात एकूण 1.11 कोटी रुपयांची विक्री झाली, ही यावर्षी नोंदवलेली एका दिवसातील सर्वोच्च विक्री आहे. टाळेबंदीनंतर पुन्हा व्यवसाय सुरु झाल्यानंतर खादीच्या विक्रीने यावर्षी गांधी जयंतीदिनी  1.02 कोटी रुपयांचा टप्पा गाठला होता, त्यानंतर 24 ऑक्टोबर रोजी 1.05 कोटी रुपये आणि 7 नोव्हेंबर रोजी 1.06 कोटी रुपयांची विक्री झाली होती.
या भांडारातील खादीची आतापर्यंतची सर्वोच्च विक्री 1.27 कोटी रुपये 2 ऑक्टोबर 2019 रोजी नोंदवली होती.
केव्हीआयसी अर्थात खादी आणि ग्रामोद्योग आयोगाचे चे अध्यक्ष विनय कुमार सक्सेना यांनी, खादीची विक्रमी विक्री पंतप्रधानांनी ‘स्वदेशीचा’ विशेषतः ‘खादीचा’ वापर करण्याच्या आवाहनानंतर झाली असल्याचे सांगितले. खादी व ग्रामोद्योगाचा कणा असलेल्या कारागिरांना पाठिंबा देण्यासाठी मोठ्या संख्येने खादी प्रेमी पुढे येत असल्याचे पाहून आम्हाला आनंद होत आहे. संक्रमण परिस्थितीतही, खादी कारागिरांनी पूर्ण उत्साहाने उत्पादन सुरु ठेवले, त्याला देशवासियांनी त्याच उत्साहाने पाठिंबा दिल्याचे सक्सेना म्हणाले. आर्थिक संकटातही केआयव्हीसीने खादीच्या वाढीचा वेग कायम राखला आहे.
यावर्षी खादी उत्पादनांच्या प्रचंड विक्रीला अधिक महत्त्व आहे. कोविड-19 टाळेबंदीमुळे सर्व व्यवहार स्थगित करण्यात आले होते, मात्र केव्हीआयसीने देशभर मास्क, हँडवॉश आणि सॅनिटायजरचे उत्पादन घेतले होते. टाळेबंदीमुळे खादी कारागिरांच्या उपजिविकेवर परिणाम झाला होता. मात्र, पंतप्रधानांनी केलेल्या ‘आत्मनिर्भर भारत’ आणि ‘व्होकल फॉर लोकल’ च्या आवाहनामुळे खादी आणि ग्रामोद्योगाला नवसंजीवनी मिळाली.
परराष्ट्र व्यवहार मंत्रालय
पोलंडच्या नागरिकांनी कोल्हापूरच्या भुमीला केले वंदन
कोल्हापूरातील स्वागताने भारावले
कोल्हापूर - दुसऱ्या महायुद्धादरम्यान निर्वासित झालेल्या पोलंड च्या २७ नागरिकांचे आज भारतात आगमन झाले. महाराष्ट्रातील कोल्हापूर शहरातील विमानतळावर त्यांचे स्वागत करणेत आले. शहरातील विमान तळावर दुपारी 2 वाजून 30 मिनिटांनी आगमन झालेनंतर भुमीला वंदन करून वळीवडे कॅम्प च्या आठवणींना त्यांनी उजाळा दिला. ते मुंबईमार्गे विमानाने कोल्हापुरात पोहचले. विमानतळावर करवीरचे प्रांताधिकारी वैभव नावडकर, तहसीलदार शीतल मुळे, विमानतळ प्राधिकरणाचे संचालक कमल कटारिया , सचिन जाधव यांनी त्यांचे स्वागत केले. कोल्हापूर जिल्ह्यातील वळीवडे येथे 1942 ते 1948 या काळात या निर्वासितांचे बालपण व्यतीत केले आहे. बालपण व्यतीत केलेले नागरिक व त्यांचे सहकारी अशा एकूण 27 नागरिक येथे आज दाखल झाले आहेत.
विमानतळावरून त्यांचे हॉटेल सयाजी येथे आगमन झाल्यानंतर त्यांचे स्वागत खासदार संभाजीराजे छत्रपती,संयोगिताराजे छत्रपती, याज्ञसेनी फत्तेसिंह सावंत, सुमित्रादेवी सुरेश माने, कृतिका संग्रामसिंह चव्हाण, रिमा रवींद्र पाटील यांनी कुंकुमतिलक लावून व पुष्पहार घालून स्वागत केले.
पोलंड देशाच्या वतीने उपपरराष्ट्र मंत्री प्रिझिदॅज नेतृत्वाखाली द्विस्तरीय शिष्टमंडळ शुक्रवारी रात्री कोल्हापुरात दाखल होत आहे. दिनांक 14 सप्टेंबर रोजी सकाळी ८ वाजता ते कोल्हापूर शहरातील उद्योजकांशी संवाद साधणार आहेत.
या कार्यक्रमात सहभागी होण्यासाठी आलेले २७ नागरिक व उपपरराष्ट्र व उच्चस्तरीय सदस्य वळीवडे येथे भेट देणार आहेत. वळविडे येथे 1942 ते 1948 या काळात आपले बालपण व्यतीत केलेले पोलंडचे १३ नागरिक देखील यामध्ये सहभागी होणार आहेत. दिनांक 14 सप्टेंबर रोजी हे वळिवडे ते दुसऱ्या महायुद्धादरम्यान ज्या ठिकाणी राहत होते तेथे विविध कार्यक्रमाचे आयोजन करण्यात आले आहे. 1942 ते 1947 या काळात ते पाच हजार नागरिक निर्वासित म्हणून ज्या भागात राहत होते तेथे उभारण्यात आलेल्या स्मृती स्तंभाचे अनावरण मार्सिन प्रसिदॅज त्यांच्या हस्ते होणार आहे. याच भागात एक कायमस्वरूपी संग्रहालय उभे करण्यात येणार आहे. कॅंप वळीवडे येथील जीवन आणि काळ यांची आत्ताच्या व पुढील पिढ्यांना माहिती व्हावी हा या संग्रहालय उभारण्याचा उद्देश आहे. या संग्रहालयात त्या काळातील छायाचित्रे, चित्रे, कागदपत्रे, आणि इतर महत्त्वाच्या वस्तू तसेच साहित्य ठेवले जाणार आहेत. येत्या वर्षभरात हे संग्रहालय उभारण्यात येणार आहे.वळीवडेतील बांगडीची ७२ वर्षांची लुथांची आठवण..!!
वळविडे येथे १९४२ ते १९४८ या कालावधीत लुथा मारिया आईसमवेत रहात असताना आईने वळीवडे येथे कॅम्प मध्ये हातात घातलेली बांगडी पोलंड च्या निर्वासित महिलेने आठवण म्हणून जपून ठेवली आहे. ७२ वर्षा पासून हातात असेलेली बांगडी स्टील ची असून भारतातील शाहु महाराजांच्या भुमीची आठवण जपून ठेवल्याचं लुथा मारिया यांनी सांगितले .
भारतीय रेल्वेने 1 एप्रिल, 2023 ते 31 ऑगस्ट, 2023 या कालावधीत 634.66 मेट्रिक टन , एवढी मालवाहतूक केली आहे. गेल्या वर्षी याच कालावधीत 620.88 मेट्रिक टन एवढी मालवाहतूक झाली होती. भारतीय रेल्वेने या कालावधीत प्राप्त केलेला महसूल अंदाजे 1 लाख कोटी रुपये आहे, ज्यामध्ये मालवाहतूक विभाग, प्रवासी विभाग आणि इतर विविध महसुलाचा समावेश आहे.
याच कालावधीत लोहखनिजाची वाहतूक 70.84 मेट्रिक टन एवढी झाली जी गेल्या वर्षीच्या याच कालावधीतील 61.30 मेट्रिक टन वाहतुकीपेक्षा 15.56% अधिक आहे.
याच कालावधीत, पिग आयर्न आणि फिनिश्ड स्टील या धातुमालाची वाहतूक 28.42 मेट्रिक टन एवढी झाली, जी गेल्या वर्षीच्या याच कालावधीत 26.16 मेट्रिक टन झाली होती, गेल्या वर्षीच्या तुलनेत यंदा ही वाढ 8.63% अधिक नोंदली गेली आहे.
याच कालावधीत, 24.13 मेट्रिक टन एवढ्या खतमालाची वाहतूक झाली जी गेल्या वर्षीच्या याच कालावधीत साध्य केलेल्या 22.25 मेट्रिक टन वाहतुकीपेक्षा जास्त आहे, जी 8.45% ची वाढ दर्शवते.
याच कालावधीत, सिमेंट ची वाहतूक गेल्या वर्षीच्या याच कालावधीतील 59.44 मेट्रिक टन क्षमतेच्या तुलनेत यंदा 63.29 मेट्रिक टन आहे, जी 6.48% ची वाढ दर्शवते.
याच कालावधीत, कंटेनर सुविधेच्या माध्यमातून गेल्या वर्षीच्या याच कालावधीत साध्य केलेल्या 32.60 मेट्रिक टन वाहन क्षमतेपेक्षा यंदा 34.31 मेट्रिक टन एवढी मालवाहतूक झाली आहे, जी 5.22% ची वाढ दर्शवते.
याच कालावधीत, पीओएल  मालवाहतूक ही 20.59 मेट्रिक टन इतकी आहे जी मागील वर्षीच्या याच कालावधीत साध्य झालेल्या 19.91 मेट्रिक टन क्षमतेपेक्षा जास्त आहे, जी 3.41% ची वाढ दर्शवते.
याच कालावधीत, कोळशाची वाहतूक गेल्या वर्षीच्या याच कालावधीतील 305.39 मेट्रिक टन क्षमतेच्या तुलनेत यंदा 311.53 मेट्रिक टन इतकी झाली.
या व्यतिरिक्त, रेल्वेने ऑटोमोबाईल वस्तूंच्या वाहतुकीत 26% ची वाढ दर्शविली आहे तर ऑटोमोबाईल वस्तूंच्या वाहतुकीतून मिळणाऱ्या उत्पन्नामध्ये 24.5% ची वाढ दिसून आली आहे.
वर्ष 2023 च्या ऑगस्ट महिन्यात, भारतीय रेल्वेने 126.95 मेट्रिक टन एवढ्या क्षमतेने मालवाहतूक केली जी मागील वर्ष 2022 च्या ऑगस्ट महिन्यात,119.33 मेट्रिक टन एवढ्या क्षमतेने झाली होती, ज्यामध्ये 6.38% ची वाढ दिसून आली.
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरण व्याप्तीने 185.74 कोटी मात्रांचा टप्पा केला पार 12- 14 वयोगटातल्या मुलांना 2कोटी 22 लाखांपेक्षा अधिक मात्रा देण्यात आल्या
भारतामध्ये सध्या कोविड सक्रिय रूग्णसंखया 11,058 आहे.
गेल्या 24 तासात 861 नव्या कोरोना रुग्णांची नोंद
कोरोनामुक्तीचा दर सध्या 98.76%
साप्ताहिक पॉझिटिव्हिटी दर सध्या 0.23 %
नवी दिल्ली – दि.11 एप्रिल, 2022
आज सकाळी 7 वाजेपर्यंतच्या तात्पुरत्या अहवालांनुसार, भारताच्या कोविड प्रतिबंधक लसीकरण मोहिमेमध्ये देण्यात आलेल्या लसीच्या मात्रांच्या संख्येने 185 कोटी 70 लाख  मात्रांचा टप्पा पार केला आहे. देशभरामध्ये 2,24,81,173 सत्रांच्या माध्यमातून हे उद्दिष्ट साध्य करण्यात आले.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 2 कोटी 22लाखांपेक्षा अधिक  किशोरवयीन बालकांना लसीची पहिली मात्रा देण्यात आली आहे.त्याचप्रमाणे कालपासून म्हणजेच 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे. पहिल्या दिवशी 9,674 जणांना क्षमता वृद्धी मात्रा देण्यात आली.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांच्या गटनिहाय विभागणी पुढील प्रमाणे आहे.
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,04,105
|
|
2nd Dose
|
|
1,00,05,229
|
|
Precaution Dose
|
|
45,37,825
|
|
FLWs
|
|
1st Dose
|
|
1,84,13,930
|
|
2nd Dose
|
|
1,75,20,810
|
|
Precaution Dose
|
|
70,14,334
|
|
Age Group 12-14 years
|
|
1st Dose
|
|
2,22,67,519
|
|
Age Group 15-18 years
|
|
1st Dose
|
|
5,76,51,525
|
|
2nd Dose
|
|
3,96,08,886
|
|
Age Group 18-44 years
|
|
1st Dose
|
|
55,50,52,829
|
|
2nd Dose
|
|
47,02,19,979
|
|
Precaution Dose
|
|
2,557
|
|
Age Group 45-59 years
|
|
1st Dose
|
|
20,28,21,273
|
|
2nd Dose
|
|
18,62,87,235
|
|
Precaution Dose
|
|
7,117
|
|
Over 60 years
|
|
1st Dose
|
|
12,67,92,219
|
|
2nd Dose
|
|
11,60,30,268
|
|
Precaution Dose
|
|
1,27,81,187
|
|
Precaution Dose
|
|
2,43,43,020
|
|
Total
|
|
1,85,74,18,827
गेल्या 24 तासांत भारतातील कोरोनामुक्तीचा दर 98.76 % इतका आहे. 929 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,25,03,383 झाली आहे.
गेल्या 24 तासात 861 नव्या कोरोना रुग्णांची नोंद झाली.
गेल्या 24 तासांमध्ये कोविड संसर्ग तपासण्यासाठी एकूण 2,71,211 चाचण्या करण्यात आल्या. आत्तापर्यंत भारतामध्ये एकूण 79.41 कोटींपेक्षा जास्त  चाचण्या करण्यात आल्या आहेत.
देशातील साप्ताहिक आणि दैनंदिन पॉझिटीव्हिटी दर देखील सातत्याने कमी होत आहेत. देशात साप्ताहिक पॉझिटीव्हिटी दर सध्या 0.23% आहे आणि दैनंदिन पॉझिटीव्हिटी दर देखील 0.32% इतका नोंदला गेला आहे.
श्रम आणि रोजगार मंत्रालय
देशातील असंघटित कामगारांची नोंदणी करण्याचे कार्य वेगाने सुरू,ई-श्रम पोर्टलवर एक कोटीहून अधिक कामगारांची नोंदणी
महाराष्ट्रात एक ते तीन लाख दरम्यान नोंदणी
ई-श्रम पोर्टलवर असंघटित कामगारांची सुलभ रितीने नोंदणी करण्याच्या मोहिमेला,ज्या योजनेचा दिनांक 26 ऑगस्ट पासून आरंभ झाला, त्यावेळेपासूनच, ही योजना लक्षवेधक ठरली आहे. केवळ 24 दिवसात, एक कोटीहून अधिक  कामगारांनी या पोर्टलवर नोंदणी केली आहे. आजच्या दिवसापर्यंत 1,03,12,095 कामगारांनी या पोर्टलवर नोंदणी केली आहे. यापैकी सुमारे 43% लाभार्थी महिला तर 57% पुरुष कामगार आहेत. महाराष्ट्रात एक ते तीन लाख दरम्यान नोंदणी झाली आहे.
बांधकाम क्षेत्र, तयार कपड्यांचे उत्पादन, मासेमारी, रोजंदारी करणारे मजूर आणि फलाटावर काम करणारे मजूर, रस्त्यावरील व्यवसाय , घरगुती काम, शेती आणि त्या संबंधित क्षेत्र, वाहतूक क्षेत्र इत्यादी विविध क्षेत्रांतील असंघटित कामगारांचा सर्वसमावेशक डेटाबेस  तयार करण्याच्या दृष्टीने प्रथमच असे लक्ष केंद्रित करण्यात  आले आहे. ई-श्रम पोर्टलला केंद्रीय कामगार आणि रोजगार मंत्री भूपेंद्र यादव आणि राज्यमंत्री रामेश्वर तेली यांनी दिनांक 26 ऑगस्ट रोजी प्रारंभ केला होता.
2019-20 या वर्षांच्या आर्थिक पाहणीनुसार, देशात अंदाजे 38 कोटी असंघटित कामगार  असून त्यांची नोंदणी करणे हे या पोर्टलचे उद्दिष्ट आहे.
स्थलांतरित कामगार देखील आता ई-श्रम पोर्टलवर नोंदणी करून विविध सामाजिक सुरक्षा आणि रोजगार-आधारित योजनांचा लाभ घेऊ शकतात.
ऑनलाइन नोंदणीसाठी, कामगार वैयक्तिकपणे ई-श्रमच्या मोबाइल ॲप'चा अनुप्रयोग करु शकतात किंवा वेबसाइट वापरू शकतात. या पोर्टलमध्ये स्वतःची नोंदणी करण्यासाठी ते सर्वसाधारण सेवा केंद्र,, राज्य सेवा केंद्र, कामगार सुविधा केंद्र, पोस्टाच्या निवडक टपाल कार्यालयांना भेट देऊन या पोर्टलवर आपली नोंदणी करु शकतात. ई-श्रम पोर्टलवर नोंदणी केल्यानंतर, असंघटित कामगारांना डिजिटल ई-श्रम कार्ड मिळेल आणि ते पोर्टल किंवा मोबाईल ॲपद्वारे त्यांचे प्रोफाइल/ तपशील अद्ययावत करू शकतील. तसेच त्यांना सर्वसमावेशक खाते क्रमांक  मिळेल जो देशभरात स्वीकारला जाईल आणि त्यांना आता विविध सामाजिक सुरक्षा योजनांचा लाभ मिळवण्यासाठी वेगवेगळ्या ठिकाणी नोंदणी करण्याची आवश्यकता राहणार नाही. जर एखाद्या कामगाराने ई-श्रम पोर्टलवर नोंदणी केली असेल आणि त्याला अपघाती मृत्यू आला किंवा कायमस्वरूपी अपंगत्व आले तर रुपये 2.0 लाख आणि आंशिक अपंगत्व आल्यास रुपये 1.0 लाख इतके अर्थसहाय्य मिळण्यास तो कामगार पात्र असेल.
ताज्या आकडेवारीनुसार, बिहार, ओडिशा, उत्तर प्रदेश आणि पश्चिम बंगाल या राज्यांनी या नोंदणीत आघाडी घेतली आहे. खालील तक्तात राज्यनिहाय आकडेवारी दिली आहे.
जलशक्ती मंत्रालय
दुष्काळग्रस्त भागातील सिंचन प्रकल्प
नवी दिल्ली, 16 मार्च 2020
विदर्भ, मराठवाडा आणि महाराष्ट्रातील इतर दुष्काळग्रस्त भागातील 8 मोठे/मध्यम सिंचन प्रकल्प आणि 83 भूस्तर लघू सिंचन प्रकल्प पूर्ण करण्यासाठी विशेष पॅकेज देण्यात आले आहे.
या अंतर्गत महाराष्ट्र सरकारला 2018-19 मध्ये 500 कोटी रुपयांचे आणि 2019-20 या वर्षात आतापर्यंत 300 कोटी रुपयांचे केंद्रीय साहाय्य देण्यात आले आहे. 2018-19 या वर्षात या प्रकल्पांच्या माध्यमातून 15,435 हेक्टर क्षेत्र सक्षम करण्यात आले असून नऊ भूस्तर लघु सिंचन प्रकल्प पूर्ण करण्यात आले आहेत.
जलशक्ती राज्यमंत्री रतन लाल कटारिया यांनी आज राज्यसभेत लेखी उत्तरात ही माहिती दिली.
B.Gokhale/S.Kakade/P.Malandkar
(Visitor Counter : 101